Galerist Agur Kruusingu sõnul on Allmäe taies fiktsioon, mis tekkis ühest väikesest ideest.
#000004
“Kunagi 2014. aastal tegin ühe valge, külma sõja teemalise näituse [„Cold War /Xолодная война“ („Külm sõda“], mis puudutas ka Vene temaatikat ja pärast seda oli mul kindel plaan teha must näitus,” selgitas Art Allmägi. “Selline Vene tänapäeva poliitika ongi.”
#000005
“Paint it Black” on enne Haapsalut üleval olnud nii Tallinnas kui ka Tartus, kuid Allmäe sõnul on kõik näitused siiski mõnevõrra erinevad. Tallinnas oli väljapanek väiksem, Tartus omakorra palju suurem kui Haapsalus. “Iga näituse visuaalne pool on välja näinud totaalselt erinev,” kinnitas kunstnik.
#000006
Mustade kujude idee andis Allmäele 2015. aastal Venemaal jõustunud seadus, millega salastati kõikide sõjaväelaste surmapõhjused.
#000007
Allmäe ütles, et keeruline on varjata kellegi hukkumise fakti, kuid surma asjaolusid ja põhjuseid saab peita.
#000008
“Mingil hetkel hakkasid ajakirjanikud küsima, et miks meil on surnukuuris kuulihaavadega sõdurite surnukehad, aga lahkamispaberile on kirjutatud “südameatakk”,” ütles Allmäe näitust tutvustades. “Ukrainas hukkunud Vene sõjaväelased olid lähedaste üllatuseks ametlikult puhkusel, mitte ei olnud riigi poolt sõdima saadetud.” Inimene on muudetud ressursiks, keda võib saata kuhu iganes tegema mida iganes.
#000009
Vene võimud tahtsid tüütust tõerääkimise kohustusest lahti saada ja nii nad jõudsidki kunstniku sõnul sinnani välja, et sõjaväelaste surmad salastati. “Salastatud teemast ei tohi rääkida. Kui keegi seda uurib, siis saab selle eest karistada. Sellega võeti riigilt tagasiside andmise kohustus ära. Väga lihtne,” lausus Allmägi.
#000010
“Miks näitus on must?” selgitas Allmägi. “Sest avalikes dokumentides on riigisaladusi sisaldavad lõigud tihtiperale mustaga üle tõmmatud. Nii on see väga paljudes riikides. Musta temaatika tuleb sellest.”
#000011
Peale vaadates tundub, et väljapanek kaalub oma paarkümmend tonni. Millest need kujud ja kirstud tehtud on ja kuidas?
#000012
Art Allmägi: polüestervaigust. Rahvakeeli on selle materjali nimi plastik, ametlik nimi on polüestervaik ja klaaskiud. Ülimalt hästi vormi võttev materjal. Tegelikult on need sõdurid hirmus kerged, nii kerged, et hakkasid ümber kukkuma. Ma valasin neile jalgadesse lisaraskust, et püsti seisaksid. Ühe figuuri kaal ilma lisaraskuseta on 5 kilo.
#000013
Kujude valmimisprotsess on pikk. Kõigepealt ma modelleerin need savist, siis võtan savivormi pealt negatiivvormi, siis teen negatiivvormi sisse koopiad. Ühel pool kirstu on kolm meest tehtud ühe vormiga, teisel pool kolm teise vormiga. Püssimehed on ka ühe ja sama vormiga tehtud. Nii see käib.
#000014
Kes on need sõjaväelased, kes kirstu kannavad ja püssi lasevad?
#000017
Tegelikult vaatasin Vene sõjaväelaste paraadvorme. Jäin enam-vähem selle juurde, millega nad on sügisel [Moskvas Punasel väljakul Lenini] mausoleumi juures auvalves. Kujud on ülimalt stiliseeritud, kuid sineli lõike ja kirsad püüdsin edasi anda võimalikult tõetruult.
#000018
Skulptor ja installatsioonikunstnik, kes kuulub klassikalist modelleerimist valdava ja selle võimalusi kasutava noorema põlvkonna skulptorite hulka.
Ta on õppinud Vana-Vigala tehnika- ja teeninduskoolis kiviraiumist ja sepatööd ning on lõpetanud Tartu kõrgema kunstikooli skulptuuri erialal (2008) ning Eesti kunstiakadeemia skulptuuri ja installatsiooni eriala magistriõppe (2011).
2018. Kristjan Raua nimeline preemia kõrgetasemeliste isiknäituste “Paint it Black I” Draakoni galeriis ja “Paint it Black II” Tartu kunstimuuseumis eest.
2017. Ado Vabbe nimeline kunstipreemia Eesti ja Tartu kunstipildi rikastamise eest.
2016. Eesti kaasaegse kunsti muuseumi kunstiauhinna Köler Prize publikuauhind.
#000020
Politoloog Karmo Tüür tõdes, et tegelikkus on palju jubedam kui see, mida Art Allmäe näitusel „Paint it Black II“ ehk „Värvige see mustaks II“ Tartu kunstimuuseumis näha sai.
#000021
Tanel Rander, kunstnik, kuraator ja kirjanik
#000023
Tanel Rander kirjutas tänavu jaanuaris Sirbis, et Art Allmäe näituseprojektid „Cold War /Xолодная война“ („Külm sõda“) ja „Paint it Black“ („Värvige see mustaks“) on harva esinev nähtus teiste praeguste Ida-Euroopa päritolu kunstiteoste seas, mis puudutavad geopoliitikat, sest põhinevad kindla sihtmärgiga vastasseisul ning selgel poliitilisel enesemääratlusel. Võib isegi öelda, et need projektid on nii konkreetsed, et vaataja hakkab neisse ise allegooriat projitseerima.
#000024
“Kuigi autor väidab, et ta tegeleb peamiselt visuaaliga, olemata kriitiline või protesteeriv, ammutab ta „Paint It Blacki“ puhul siiski päris otsest ainest Venemaa poliitikast,” nentis Rander.
#000025
Uus näitus: hällilaulu tööristakast Haapsalu linnagaleriis
#000026
Johannes Luik lagundab linnagalerii fragmentaariumiks
#000030
Lääne Elu paberleht laupäeval, 23. septembril
#000031
Iloni Imedemaa näitus „Vanaema ja vanaisa juures“ jätkub jaanuarini
#000032
Galerii: noored jooksid liikumisraskustega laste toetuseks
#000033
Lääne-Nigula volikogu andis tuulepargile rohelise tule
#000035
Jaanus Riimets: vajame ka hingeharidust
#000037
Evald Okase perekond paneb kaheksa teost oksjonile
#000039
Aivo Paljasmaa: must lagi on meie toal
#000040
Kuulutused, teated ja muu info saada Lääne Elu üldaadressil info@le.ee.
#000042